Starlink

To Starlink είναι σύστημα δορυφόρων που κατασκευάζεται από την SpaceX   για την παροχή  δορυφορικού διαδικτύου .   Το σύστημα θα αποτελείται από χιλιάδες μικρούς δορυφόρους σε χαμηλή γήινη τροχιά (LEO), σε συνδυασμό με πομποδέκτες εδάφους. Η SpaceX σχεδιάζει επίσης να πουλήσει μερικούς από τους δορυφόρους για στρατιωτικούς και  επιστημονικούς ή διερευνητικούς σκοπούς.  Οι εγκατάστασεις ανάπτυξης δορυφόρων της SpaceX βρίσκεται στο Ρέιμοντ της Ουάσινγκτον. Το συνολικό κόστος του δεκαετούς έργου για το σχεδιασμό, την κατασκευή και την ανάπτυξη του Starlink  από την SpaceX τον Μάιο του 2018 εκτιμήθηκε περίπου στα 10 δις. $.  

Η ανάπτυξη του προγράμματος ξεκίνησε το 2015, με τους δύο πρώτους δοκιμαστικούς δορυφόρους να μπαίνουν σε τροχιά τον Φεβρουάριο του 2018. Ένα δεύτερο ζευγάρι δοκιμαστικών δορυφόρων και η πρώτη μαζική εκτόξευση δορυφόρων πραγματοποιήθηκε τον Μάιο του 2019 όταν οι πρώτοι 60 λειτουργικοί δορυφόροι μπήκαν σε τροχιά.   Από το 2020, η SpaceX εκτοξεύει 60 δορυφόρους ανά φορά, με στόχο την ανάπτυξη των 1.584 δορυφόρων για την παροχή διαδικτύου παγκοσμίως έως τα τέλη του 2021-2022. Η SpaceX θα παρέχει δοκιμαστικές υπηρεσίες σε χρήστες που κατοικούν στις βόρειες Ηνωμένες Πολιτείες και τον Καναδά έως τον Αύγουστο του 2020. 

Έχουν προβληθεί ανησυχίες σχετικά με τον μακροπρόθεσμο κίνδυνο διαστημικών σκουπιδιών που θα προκύψει από την τοποθέτηση χιλιάδων δορυφόρων σε τροχιές άνω των 600 χιλιομέτρων  και το πιθανό αντίκτυπο στην αστρονομία.  Οι δορυφορικές τροχιές του Starlink μειώθηκαν στα 550 χιλιόμετρα και κάτω.  Η SpaceX φέρεται να προσπαθεί να λύσει το τελευταίο ζήτημα, με το Starlink 2, ένας από τους δορυφόρους έχει μια πειραματική επίστρωση για να τον κάνει λιγότερο ανακλαστικό και, συνεπώς, να επηρεάζει λιγότερο τις αστρονομικές παρατηρήσεις που βασίζονται στο έδαφος.  Ακομα η εκτόξευση του Ιουνίου του 2020 περιελάμβανε έναν δορυφόρο με ενα πειραματικό σκίαστρο.    

Το 2023 το Starlink ανακοίνωσε την δορυφορική υπηρεσία κινητής τηλεφωνίας της Starlink με την ονομασία Direct-to-Cell, μια υπηρεσία κινητής τηλεφωνίας που βασίζεται σε δορυφόρους, το 2024. Κατά το πρώτο έτος λειτουργίας, η υπηρεσία θα υποστηρίζει μόνο μηνύματα κειμένου (SMS). Το 2025, οι άνθρωποι θα μπορούν να έχουν πρόσβαση σε φωνή και δεδομένα στο δίκτυο και από το 2025, η υπηρεσία θα λειτουργεί και με συσκευές IoT. Η εταιρεία λέει, “Οι δορυφόροι Starlink με δυνατότητες Direct to Cell επιτρέπουν την πανταχού παρούσα πρόσβαση σε γραπτά μηνύματα, κλήσεις και περιήγηση όπου κι αν βρίσκεστε σε ξηρά, λίμνες ή παράκτια ύδατα.»

Εκτοξεύσεις 
Η ανάπτυξη των πρώτων 1.584 δορυφόρων θα γίνει σε 72 τροχιακά επίπεδα των 22 δορυφόρων το καθένα.  H SpaceX εκτόξευσε τους πρώτους 60 δορυφόρους του αστερισμού τον Μάιο του 2019 σε τροχιά 480 χιλιομέτρων.   

Τον Αύγουστο του 2019, η SpaceX ανέμενε τέσσερις ακόμη εκτοξεύσεις το 2019  και τουλάχιστον εννέα εκτοξεύσεις μέσα στο 2020.  

H SpaceX αναμένει 24 εκτοξεύσεις Starlink το 2020.  Τον Μάρτιο του 2020, η SpaceX ανέφερε ότι παράγει έξι δορυφόρους την ημέρα.  

Οι δορυφόροι Starlink έχουν σχεδιαστεί για να εκτοξεύονται στο Starship, έναν υπό ανάπτυξη πύραυλο της SpaceX, που θα εκτοξεύει μέχρι 400 δορυφόρους κάθε φορά.

Δορυφόροι εκτός τροχιάς  

 Starlink-46 ( COSPAR ID : 2019-029M) τέθηκε εκτός τροχιάς στις 20 Φεβρουαρίου 2020. 

 Starlink-67 (COSPAR ID: 2019-029AV) τέθηκε εκτός τροχιάς στις 27 Μαΐου 2020. 

 Starlink-1087 (COSPAR ID: 2019-001BD) τέθηκε εκτός τροχιάς στις 29 Μαΐου 2020. 

 Starlink-1118 (COSPAR ID: 2020-001AL) τέθηκε εκτός τροχιάς στις 2 Απριλίου 2020. 

 Starlink-1220 (COSPAR ID: 2020-012AK) τέθηκε εκτός τροχιάς στις 9 Μαρτίου 2020.

Παραπομπές

Eξωτερικοί σύνδεσμοι 

 ΕΝΤΥΠΟ FCC 442 - ΑΙΤΗΣΗ ΤΗΣ ΕΠΙΤΡΟΠΗΣ ΟΜΟΣΠΟΝΔΙΑΚΩΝ ΕΠΙΚΟΙΝΩΝΙΩΝ ΓΙΑ ΝΕΟ Ή ΤΡΟΠΟΠΟΙΗΜΕΝΟ ΣΤΑΘΜΟ ΡΑΔΙΟΥ ΠΡΟΣ ΤΟ ΜΕΡΟΣ 5 ΤΩΝ ΚΑΝΟΝΩΝ FCC - ΠΕΙΡΑΜΑΤΙΚΗ ΡΑΔΙΟ ΥΠΗΡΕΣΙΑ, SpaceX, 29 Μαΐου 2015 αίτηση για κατανομή φάσματος επικοινωνιών για ανάπτυξη τεχνολογίας και δοκιμές πτήσεων που ξεκινούν ήδη από το 2015.
Επίσημος ιστότοπος Starlink
Δορυφορικές τοποθεσίες Starlink
Δορυφορικές ζωντανές τοποθεσίες Starlink 
See A Satellite Tonight  εμφανίζει πότε μπορεί να δει κανείς δορυφόρους Starlink. 
Starlink Greece Community (Facebook) To Ελληνικό Facebook Group υποστήριξης (όχι επίσημο) της υπηρεσίας.

Πάροχοι υπηρεσιών διαδικτύου
Τεχνητοί δορυφόροι
SpaceX